জিনাত সানু স্বাগতা একাধারে অভিনয়, মডেলিং, গান এবং উপস্থাপনায় পারদর্শী। বর্তমানে অভিনয়, মডেলিং, গান এবং উপস্থাপনায় সমানতালে আপন গতিতে কাজ করে চলেছেন। তিনি ৩১ আগস্ট জন্মগ্রহণ করেন। তার বাবা খোদা বখশ শানু একজন সংগীত শিক্ষক। শৈশবে বাবার হাতেই তার গানের হাতেখড়ি। স্টামফোর্ড ইউনিভার্সিটিতে ‘ফিল্ম অ্যান্ড মিডিয়া’ বিষয়ে পড়াশোনা করছেন স্বাগতা। অসংখ্য নাটকে অভিনয় করেছেন। উপস্থাপনা করছেন বেশ কয়েকটি গানের অনুষ্ঠানের। বড় পর্দায় শত্রু শত্রু খেলা, অশান্ত মন, কোটি টাকার ফকির, সূচনা রেখা সহ বেশ কিছু ছবিতে অভিনয় করেছেন। নিজের ব্যান্ড 'মহাকাল' থেকে ব্যান্ডদলের শিরোনামেই অ্যালবাম প্রকাশ করেছেন জিনাত সানু স্বাগতা।